The Grifters (cinta)

:*Iste ye un articlo sobre una cinta de cine negro d'intriga policiaca estausunidense de l'anyo 1990; ta atros usos, se veiga *'The Grifters***.


***The Grifters*** (títol orichinal en [[Idioma anglés|anglés]], en [[Idioma aragonés|aragonés]] ***Os esculabolsas***, estrenada en [[Aragón]] con o suyo títol traduciu enta lo [[Idioma castellano|castellano]] como ***Los timadores**') ye una cinta de cine negro d'intriga policiaca estrenada en 1990 y coproducida por o cine estausunidense y lo cine canadiense, dirichida por Stephen Frears seguntes un guión adaptau por Donald E. Westlake (basau en a novela *[[The Grifters (novela)|The Grifters]]*, que heba publicau Jim Thompson en l'anyo 1963), con una banda sonora orichinal d'Elmer Bernstein, una dirección de fotografía d'Oliver Stapleton, una producción cinematografica de Martin Scorsese, Robert A. Harris y Jim Painten ta la productora cinematografica Cineplex Odeon Films y un elenco d'o cual en fan parte, entre d'atros actors, John Cusack, Anjelica Huston, Annette Bening, Pat Hingle, J. T. Walsh, Charles Napier, Henry Jones, Gailard Sartain, Noelle Harling, Paul Adelstein, Jeremy Piven, Stephen Tobolowsky, Xander Berkeley, Frances Bay, Sandy Baron y Eddie Jones.

Lilly Dillon ye una estafadora con prou experiencia. Treballa ta Bobo Justus, un corredor d'apuestas d'a Mafia, fendo grans apuestas en os hipodromos ta reducir probabilidaz d'atros apostadors. Cuan marcha de camín enta La Jolla ta un treballo, s'atura en Los Angeles ta visitar a su fillo Roy, un estafador carguillón, a qui fa 8 anyos que no veye. Lo troba feriu en haber estau bataniau en descubrir-lo en una trapalanda, y lo leva enta l'hespital en menazando s los medicos con os suyos vinclos con a Mafia. En l'hespital conoix a Myra Langtry, la novia de Roy, qui immediatament li caye mal. Lilly insta a su fillo a albandonar ixe mundo . O problema ye que con tot ixo plega tarde enta La Jolla y astí un chugador gana una apuesta de 70 a 1, i ixo enfuria a Bobo, que la escarapelia y li crema la man con un cigarro. Myra, la novia de Roy, tamiñen ye timadora, fendo servir de vegadas mesmo lo sexo ta los suyos fins. Myra quiere treballar con Roy, pero iste se resiste, aconsellau amás por su mai, y Myra preba de que se distancie de su mai acusando-lo de tener un intrés incestuoso en su mai, pero Rpy reacciona en deixando a Myra. Ista descubre que Lilly ha estau robando a Bobo y ta vengar-se lo li diz, y Lilly ha de fuyir, seguida por Myra, qui quiere matar-la y robar-le los diners. Pero Lilly consigue estar ella qui mate a Myra, provocando un incendio ta simular a suya propia muerte en aproveitando lo calavre de Myra. Cuan li amuestran o calavre a Roy, iste identifica a su mai, encara que para cuenta de que no tiene en a man a marca d'a cremada d'o cigarro.

A cinta s'ambienta en a suya epoca actual (1990) en Los Angeles) y las suyas escenas se filmoron en Los Angeles, San Diego, Santa Clarita y atros puestos de California y en Phoenix (Arizona).

Se tracta d'una cinta que ha recibiu cuantos premios y nominacions, en destacando cuatre nominacions a los Premios Oscar en 1991 mientres a 63<sup>ena</sup> edición (Millor Director, Millor Actriz, Millor Actriz Segundaria y Millor Guión Adaptau); y una nominación a lo Premio Globo d'Oro a la Millor Actriz Dramatica ixe mesmo anyo en a 48<sup>ena</sup> edición d'os Premios Globos d'Oro.

## Elenco

## Se veiga tamién
* Cine en 1991.
* Cintas de 1991.

## Referencias

## Vinclos externos
*  ''The Grifters'' en Internet Movie Database.
*  ''The Grifters'' en Rotten Tomatoes.
*  ''The Grifters'' en Box Office Mojo.